Martfű Város Polgármesterétől

J a v a s l a t 

az önkormányzat 2012. évi pénzügyi tervére

Tisztelt Képviselő-testület!

Az Államháztartásról szóló törvényben előírt feladatának eleget téve Képviselő-testületünk a 2011. november 24-i ülésén első fordulóban már megtárgyalta önkormányzatunk 2012. évre vonatkozó költségvetési elgondolásait. 

Az előterjesztésben leírtak véleményezése után a Képviselő-testület a 144/2011.(XI.24.) határozatával döntött a költségvetés tervezésének irányelveiről és rögzítette a tervező munka soron lévő feladatait.

Az önkormányzati intézmények vezetői kézhez kapták a 2012. évi költségvetés elkészítéséről szóló, a Jegyző és a Polgármester által jóváhagyott útmutatót, melynek alapján teljes részletességgel dolgozták ki elemi szinten a 2012. évi költségvetésüket.

Az intézményi költségvetéseket a 2012. januárban megtartott költségvetési egyeztető tárgyalások során jegyzőkönyvileg véglegesítettük.

A Önkormányzati Hivatal vezetése és az intézményvezetők tételmélységig egyeztették a bevételi és kiadási előirányzatokat. A korrigált költségvetések bevételi és kiadási előirányzatait önkormányzatunk költségvetésébe beépítettük.

Pontosításra kerültek a számításba jöhető források és azok összegei, valamint az anyagi lehetőségekhez igazodóan a felhasználások és azok mértékei.

A tervegyeztetések során reális, az intézmények éves szintű működését biztosító költségvetések kerültek véglegesítésre.

Ismeretes, hogy a Magyar Köztársaság 2012. évi költségvetését (2011. évi CLXXXVIII. tv.) az Országgyűlés 2011. december 20-án jóváhagyta. Így a tervezés során már rendelkezésre álltak a költségvetési törvényben az önkormányzatunkra vonatkozóan megállapított normatív állami hozzájárulások jogcímei és összegei, a megosztott bevételek mértékei és részarányai, valamint a normatív módon elosztott kötött felhasználású támogatások. 

A 2011. év novemberében, megtartott Képviselő-testületi és bizottsági üléseken elhangzott javaslatokat, észrevételeket figyelembe vettük a javaslat elkészítésénél.

Előterjesztésünk és rendelet-tervezetünk szerkezeti rendjének kialakításánál és tartalmi előírásainál az új Államháztartási törvényben, valamint a költségvetési szervek tervezésének, gazdálkodásának, beszámolásának rendszeréről kiadott Kormányrendeletben leírtak alapján jártunk el.

Önkormányzatunk 2012. évre vonatkozó pénzügyi tervének összeállítása az idáig részletezettek alapján készült.

I. Működési bevételek

1.
Intézményi működési bevételek

Bevételi előirányzataink az intézményeink által kimunkált, bevételi jogcímek szerint részletezett tervszámokon alapulnak. 

Igyekeztünk intézményeinknél minden számításba jöhető forrást feltárni, a teljességre törekedni és a gazdálkodás egyszerűsítését megtenni.

Intézményi működési bevételek közül kikerült az egyéb sajátos bevétel egy része (pl. a szobabérlők házában, önkormányzati bérlakások és garzonokban fizetett bérleti díjak ) ezek a bevételek  2.4. Bírságok, pótlékok és egyéb sajátos bevételek között jelennek meg.

· Hatósági jogkörhöz köthető működési bevételek az Okmányiroda által beszedett díjakból, a telephely engedélyezési eljárás, közterület-foglalásért fizetett térítésekből és az állami gondozási díj bevételekből tevődnek össze.

· Áru- és készletértékesítés a Martfűi Közéleti Magazin értékesítésénél jelenik meg.

· A Szolgáltatások ellenértékeivel összefüggő bevételeink igen sokrétű tevékenységi körből jelennek meg.


Legjellemzőbbek:
- ivóvíz és szennyvízcsatorna díjak, bekötési, javítási díjak





- könyvtári, filmszínházi, színházi bevételek





- üdülési díjak, tanfolyam díjak

· A továbbszámlázott bevételeink elsősorban a Önkormányzati Hivatalnál és a Településellátó Szervezetnél jelennek meg. Ezek a központi beszerzés továbbszámlázásai (telefonköltség, mobiltelefon-használat). A Településellátó Szervezetnél pl. az egészségügyi intézmények résztérítései.
· Bérleti díjként vettük figyelembe az ingatlanok bérbeadásából, szállásdíjból és eszközkölcsönzésből származó bevételeket.

· Intézményi ellátási díjként vettük számításba az iskolai, bölcsődei étkezéstérítést, a vízterhelési díj bevételt, és az Önkormányzati Hivatalnál megjelenő díj befizetéseket (Szoc. étkeztetés, házi segítségnyújtás).
· Kiszámlázott termékek és szolgáltatások ÁFA- ját tételesen, bevételként tervezzük meg az értékesített termékeink, szolgáltatásaink számláiba felszámított, a vevők által megfizetett általános forgalmi adók összegeit.

· Kamatbevétel képződik a pénzintézetnél vezetett bankszámlán lévő pénzkészlet és lekötött betét után.

Működési bevételeink jogcímek és intézmények szerinti részletezését az 1/a. táblázatban mutatjuk be mely összességében 259.659 e Ft. A tavalyi évben ez az összeg minimálisan alacsonyabb volt. 
2. Önkormányzat sajátos működési bevételei

2.2 Helyi adókból származó bevételeink az, iparűzési adóból, idegenforgalmi adóból, építményadóból származnak..

Tervszámaink kialakításánál figyelembe vettük az elmúlt évben történt tényleges adóbefizetéseket, a december 20-i adófeltöltéseket és az adózóktól szerzett információkat.

A tervezésnél figyelembe vettük az elmúlt évben (2011. decemberi Képviselő-testület által jóváhagyott) építményadó módosítását, illetve a telekadó módosításait. 

A tervezett iparűzési adó bevételünk - 374.000 e Ft - az előző évhez képest minimális csökkenést mutat. Ezen adónemnél a csökkenés elsősorban a két nagy adózónál jelentkezett.
- 4 -

2.3. Átengedett központi adók: 



2.3.1
Gépjárműadóból a helyi magánszemélyek és vállalkozások által befizetett összeg 100 %-a illeti meg önkormányzatunkat. 



2.3.2.
Termőföld bérbeadásából származó jövedelem utáni személyi jövedelemadó 


100 %-a illeti meg önkormányzatunkat. 



2.3.3.
Személyi jövedelemadóból történő részesedés a helyi önkormányzatokat az állandó lakhely szerinti adózók által 2010. évre bevallott személyi jövedelemadó 40 %-a illeti meg az általános elosztás alapján. 

A 40 %-os részesedésből:
  8 % alanyi jogon,




23,05 % normatív elosztás alapján,




8,95 % differenciált elosztás alapján kapnak az 



önkormányzatok.



A törvény az önkormányzatok bevételeiben meglévő aránytalanságok mérséklése érdekében az általános elosztási mértékektől eltérő, önkormányzatonként differenciált megosztást alkalmaz.



Önkormányzatunk esetében a Személyi adó elvonás adóerő-képesség miatt a 2.3.5. pontban jelenleg 5 311e Ft. szerepel. Ez az összeg évközben még változhat. 


A 8 %-os alanyi jogú részesedésünk 70 431e Ft-ban került jóváhagyásra. Ez kevesebb, mint tavaly volt.

2.4. Bírságok, pótlékok és egyéb sajátos bevételek: Önkormányzatunknál jellemzően a környezetvédelmi bírság jelenik meg. A pontos összeget nem lehet megállapítani előre, várhatóan 100 e Ft. Itt jelenik meg a helyi adókkal kapcsolatos pótlékok, bírságok összege is (várhatóan 1.200 e Ft.). Egyéb sajátos bevételek között mutatjuk be a tervezett lakbér bevételi összegét 22 875e Ft
Tervezett működési bevételek összesen 843 974 e Ft. 
A működési bevételeken belül, az önkormányzat sajátos működési bevételeinek összege 584 315 e Ft-ot tesz ki (2.2 Helyi adók, 2.3. Átengedett központi adók, 2.4. Bírságok, pótlékok és egyéb sajátos bevételek).

II.  Támogatások

1. Önkormányzatok költségvetési támogatása

1.1. Normatív állami hozzájárulások 

A normatív állami támogatások részletezését az 1. sz. melléklet II.1.1. fejezetében tételesen mutatjuk be.
E jogcímen az önkormányzatunkat megillető állami támogatások kerülnek előirányzásra a ténylegesen számításba vett feladatmutatónk alapján.

1.8.
Normatív módon elosztott, kötött felhasználású támogatások kerülnek önkormányzatunkhoz lebontásra, valamint a jövedelempótló, szociális támogatások kiegészítésére, továbbá az „Kiegészítő támogatás egyes közoktatási feladatok ellátásához„.

Ezek az állami támogatások felhasználási kötöttséggel járnak, és mint kiadási előirányzatok az érintett intézményeink éves költségvetésébe beépítésre kerültek. A II.1.8. Egyes szociális feladatok kiegészítő támogatás várható összegét és a szociális továbbképzés és szakvizsga összegét tartalmazza. 

A normatíva részletes ismertetése 1. sz. melléklet II. fejezetében található meg.

Támogatások összesen 432 537 e Ft. 

III. 
Felhalmozási és tőke jellegű bevételek
· Tovább kívánjuk folytatni a vagyon gazdálkodás felülvizsgálatát, az önkormányzati ingatlanok gazdaságos, ésszerű működtetésének optimalizálását.

· Az elmúlt évhez képest ugyanannyi  bevételre számolunk a korábban értékesített önkormányzati bérlakások törlesztő részleteinek beszedéséből. 

Fentieket figyelembe véve a felhalmozási és tőke jellegű bevételeinket 4100 e Ft-ra terveztük

IV. Támogatás értékű bevételek:

Tervezett bevételeink működési és felhalmozási jellegű feladataink ellátásához kerülnek átvételre az 1. sz. melléklet IV. fejezetében felsorolt szervektől és a részletezett jogcímek szerint, összege 91 847e Ft.

V. Megtérülések
A korábbi években lakásépítéshez, lakásvásárláshoz és lakásfelújításokhoz nyújtott önkormányzati kölcsöntámogatások törlesztő részleteit vettük számításba e jogcím alatt.

VI. Pénzforgalom nélküli bevételek:

Betervezésre került a 2011. évi szabad pénzmaradvány várható összegéből 83 767e Ft, a 2012 évi költségvetési hiány belső finanszírozására biztosít fedezetet. A teljes összeg felosztása a jogszabálynak megfelelően a zárszámadással együtt történik meg. 
VIII. A költségvetési bevételek 2012. évben összesen: 1.462.225 eFt.

· Jelenleg 2012. évben nincs folyószámlahitel állománya az Önkormányzatnak
· Felhalmozási rulírozó hitel áll rendelkezésre likviditási problémák áthidalására, keret összege 80 000e Ft.
Az önkormányzati szintű bevételi tervjavaslatunkat az 1. számú mellékleten mutatjuk be. Az önálló működő és önállóan működő és gazdálkodó intézmények bevételeit az 1.a sz. mellékletben mutatjuk be. 

A Önkormányzat bevételének sarokszáma így összesen: 1.462 225 eFt.

Kiadások

1.
Működési, fenntartási kiadások

A költségvetést összeállító munkánk legjelentősebb és talán legfelelősségteljesebb feladatát képezte az önkormányzatunk által ellátandó - egyrészt a kötelezően, másrészt az önként vállalt - feladatok feltételeinek és pénzügyi hátterének megteremtése, a település zavartalan üzemeltetésének, meglévő intézményeink működésének biztosítása. A kiadások nagy részét az intézmények működéséhez szükséges bér és járulékai teszi ki továbbra is, melynek összege 766 246 e Ft. Az előző évhez képest növekedés tapasztalható, a minimálbér emelkedése, soros előrelépések, a közfoglalkoztatottak bérének beépítése miatt.

A 2012. évi személyi juttatás tartalmazza, a prémiuméves foglalkoztatottak bérét is, amely összegeket az állami költségvetésből pályázat útján visszaigényelünk. Ez a költségvetésünkbe beépítésre került. 

A 2012. évi költségvetés 2. sz. melléklete tartalmazza az önkormányzat létszámadatait Az önkormányzat létszámkerete az intézményi részletezés szerint összesen 237 fő. A prémiumévek programban jelenleg 9 fő vesz részt. A Közfoglalkoztatottak létszámát 

50 fő, 10 hónapban 3 turnusban terveztük.
Az önkormányzat 2012. évi költségvetési elgondolásainak megtárgyalása során hozott Képviselő-testületi határozatban foglaltak, valamint az intézményeink részére megküldött tervezési útmutató alapján egységes szempontok szerint készültek el intézményeink költségvetés-tervezetei, melyekben részletesen kimunkálásra kerültek az intézmény-üzemeltetés költségigényei.

A tervtárgyalások során az intézmények által kidolgozott tervszámok a jogos szükségletek és a reálisan figyelembe vehető lehetőségek alapján kisebb-nagyobb mértékben módosításra kerültek. Az egyeztetésekről jegyzőkönyvek készültek. 

Minden intézményünknél elismerésre és beépítésre kerültek az elmúlt évben, illetve az ez év január 1-jétől bekövetkezett, vagy előírt feladatváltozások költségkihatásai.

Így többek között:


- 
a munkáltatót terhelő bérfejlesztéssel összefüggő bérjárulék növekedések,

- 
kiemelt munkavégzésért járó kereset-kiegészítés,
· 
- a központi támogatásból biztosított céljellegű feladatok, mint a pedagógus szakvizsga, továbbképzés, , tanulói tankönyvvásárlás támogatása, egyes személyi sajátos juttatások számszerűsített tételei,

· béren kívüli juttatás.

A Önkormányzat költségvetési kiadásai között (3. sz. melléklet) részletesen szerepeltetjük a szociális ellátásokról alkotott helyi rendeletünkben foglaltak szerinti ellátási formák várható szükségletei. Tervezett összege 112 210e Ft.

Az intézményi működési kiadásokkal kapcsolatos számszaki előirányzatainkat intézményi részletezésben, valamint önkormányzat összesenben a 2. sz. melléklet szemlélteti, míg a Önkormányzati Hivatal részletes költségvetését a 3.a. sz. mellékletben mutatjuk be.

A Képviselő-testület az önkormányzati intézmények költségvetési támogatását 871 697e Ft-ban határozza meg a 2/a. számú melléklet szerinti részletezettségben.

Mezőhéki Önkormányzat intézményeinek bevételeit és kiadásait a 2/c számú melléklet tartalmazza.

2.
Felhalmozási kiadások
Az önkormányzati szinten felhalmozási kiadásként javasolt 130 492 e Ft összegű előirányzatunk egy része közvetlenül megjelenik intézményeink költségvetési kiadásai között. 

Ezek egy része a legszükségesebb szakmai gépek és berendezések megvásárlására vonatkoznak.

Másik részük pedig épületingatlanaink és azok berendezéseink szükségszerű felújítását hivatottak megvalósítani, a többi pedig már az előző években vállalat feladatként jelenik meg. 

Felújítási feladataink elvégzését indokolttá teszi az ingatlanok állagmegóvása, a nagyobb épületkárok elkerülése.

Továbbra is támogatni kívánjuk városunkban a lakásépítők és lakásvásárlók körét.

Az Önkormányzat feladatonkénti felhalmozási kiadásait a 2/d. sz. melléklet tartalmazza.

A 2/b táblázatban az Önkormányzatnál 2012. évben megvalósuló európai forrásból finanszírozott programok, projektek kerülnek bemutatásra.

A működési és felhalmozási célú bevételek, és kiadások mérlegét a 4 sz. melléklet mutatja be.

Tisztelt Képviselő-testület!

Költségvetési gazdálkodásunk egyensúlyának biztosítására a 5 865 e Ft. összegű  céltartalékot javaslunk előirányozni. 

Az Önkormányzat számviteli mérlegét tartalmazza az 5 sz melléklet.

A Képviselő-testület tájékoztatása céljából számot adunk önkormányzatunk hitelállományának jelenlegi helyzetéről és az elkövetkező években történő alakulásáról (6. sz. melléklet). A 2009.12.19-én. a folyószámlahitel szerződés lejárt, melyet a Képviselő-testület döntésének megfelelően az óta sem újítottunk meg. 

A közvetett támogatások várható éves kihatásairól a 7. számú mellékletben adunk számot.

A 8. számú mellékletben önkormányzatunk több éves kötelezettséggel járó kiadásait szemléltetjük.

A 9. számú mellékletben az önkormányzat intézményeinek bevételeit, kapott normatíváit, kiadásait részletezzük teljes mélységben.

A 2012. évi előirányzat-felhasználási ütemtervét a 10. sz. melléklet tartalmazza. A 10.a táblázat pedig a 10-es táblához kapcsolódó likviditási ütemtervet mutatja be. 

A 11. sz. melléklet az önkormányzat 2012. évi Környezetvédelmi Alap felhasználás előirányzatát tartalmazza.

A 12. számú melléklet a fedezet nélküli felhalmozási kiadásokat tartalmazza. 
A 13. számú melléklet a Civilszervezetek támogatásának felosztására terjed ki.

Tisztelt Képviselő-testület!

Tisztelettel kérem a Képviselő-testületet az előterjesztés és a döntési javaslatok megvitatására és elfogadására.

Martfű, 2012. február 02.









    Dr. Kiss Edit









     polgármester

Látta:
Balogh Edit


címzetes főjegyző 
Készítette: 
Kontra Lajos


Pénzügyi és Adóügyi irodavezető
